2013.gada 16.aprīlī Rīkojums Nr. 154

Rīgā (prot. Nr. 20 7.§)

**Par neapbūvētu zemesgabalu pārdošanu**

1. Saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu atļaut valsts akciju sabiedrībai "Valsts nekustamie īpašumi":

1.1. pārdot izsolē nekustamo īpašumu (nekustamā īpašuma kadastra Nr. 7007 002 0052) – zemes vienību 5,72 ha platībā (zemes vienības kadastra apzīmējums 7007 002 0052) – "Ievlejas", Cesvainē, Cesvaines novadā, kas ierakstīts zemesgrāmatā uz valsts vārda Finanšu ministrijas personā;

1.2. pārdot, ievērojot Publiskas personas mantas atsavināšanas likuma 14.panta nosacījumus, nekustamo īpašumu (nekustamā īpašuma kadastra Nr. 0100 082 2358) – zemes vienību 491 m2 platībā (zemes vienības kadastra apzīmējums 0100 082 2358) – Ceriņu ielā, Rīgā, kas ierakstīts zemesgrāmatā uz valsts vārda Finanšu ministrijas personā.

2. Pircējs par zemi maksā latos.

3. Finanšu ministrijai (valsts akciju sabiedrībai "Valsts nekustamie īpašumi") nodot pircējam šā rīkojuma 1.punktā minētos nekustamos īpašumus 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents V.Dombrovskis

Finanšu ministrs A.Vilks